CELEX: 62009CA0229
Language: sl
Date: 2010-11-11 00:00:00
Title: Zadeva C-229/09: Sodba Sodišča (drugi senat) z dne 11. novembra 2010 (predlog za sprejetje predhodne odločbe Bundespatentgericht – Nemčija) – Hogan Lovells International LLP proti Bayer CropScience AG (Patentno pravo — Fitofarmacevtska sredstva — Uredba (ES) št. 1610/96 — Direktiva 91/414/EGS — Dodatni varstveni certifikat za fitofarmacevtska sredstva — Podelitev certifikata za sredstvo, za katerega je bila odobrena začasna registracija)

15.1.2011   
            
            
               SL
            
            
               Uradni list Evropske unije
            
            
               C 13/10
            
         Sodba Sodišča (drugi senat) z dne 11. novembra 2010 (predlog za sprejetje predhodne odločbe Bundespatentgericht – Nemčija) – Hogan Lovells International LLP proti Bayer CropScience AG
   (Zadeva C-229/09) (1)
   
   (Patentno pravo - Fitofarmacevtska sredstva - Uredba (ES) št. 1610/96 - Direktiva 91/414/EGS - Dodatni varstveni certifikat za fitofarmacevtska sredstva - Podelitev certifikata za sredstvo, za katerega je bila odobrena začasna registracija)
   2011/C 13/16
   Jezik postopka: nemščina
   
      Predložitveno sodišče
   
   Bundespatentgericht
   
      Stranki v postopku v glavni stvari
   
   
      Tožeča stranka: Hogan Lovells International LLP
   
      Tožena stranka: Bayer CropScience AG
   
      Predmet
   
   Predlog za sprejetje predhodne odločbe – Bundespatentgericht – Razlaga člena 3(1)(b) Uredbe Evropskega parlamenta in Sveta (ES) št. 1610/96 z dne 23. julija 1996 o uvedbi dodatnega varstvenega certifikata za fitofarmacevtska sredstva (UL L 198, str. 30) – Pogoji za pridobitev dodatnega varstvenega certifikata – Možnost, da se navedeni certifikat podeli na podlagi predhodne odobritve za dajanje na trg v skladu s členom 8(1) Direktive 91/414/EGS – Aktivna snov jodosulfuron
   
      Izrek
   
   Člen 3(1)(b) Uredbe Evropskega parlamenta in Sveta (ES) št. 1610/96 z dne 23. julija 1996 o uvedbi dodatnega varstvenega certifikata za fitofarmacevtska sredstva je treba razlagati tako, da ne nasprotuje podelitvi dodatnega varstvenega certifikata za fitofarmacevtsko sredstvo, za katero je bila na podlagi člena 8(1) Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet, kakor je bila spremenjena z Uredbo Evropskega parlamenta in Sveta (ES) št. 396/2005 z dne 23. februarja 2005, odobrena veljavna registracija za dajanje na trg.
   
      (1)  UL C 220, 12.09.2009.